Ивана Димиќ

Ивана Димиќ (српски: Ивана Димић; 1957, Белград) - српска писателка.

Животопис
Ивана Димиќ е родена во Белград, во 1957 година. Таа работи како самостоен драматург во повеќе белградски театри, а претходно била и помошник на министерот за култура, директорка на драмата при Народниот театар и директорка на „Ателје 212“. Во 2001 година станала членка на Српското книжевно друштво, а од 2005 година има статус на истакнат уметник. Димиќ живее и работи во Белград.„Beleška o piscu“, во: Ivana Dimić, Arzamas (šesto izdanje). Beograd: Laguna, 2016, стр. 205.

Творештво
Димиќ е авторка на бројни кратки раскази, драми, драматизации и телевизиски сценарија. Исто така, таа преведува од англиски и од француски јазик. Таа е автор на следниве збирки раскази:
 „Црн зеленчук“ (1995)
 „Селски тутун, мастило и маж“ (1998)
 „Земање на времето“ (2001)
 „Има ли некој“ (2006)
 „Попис на имотот“ (2009)

Меѓу нејзините попознати драми спаѓаат:
 „Пред огледалото“ (1986)
 „Пепелашка“ (1989)
 „Белиот агол“ (1998)
 „Голии“ (2001)
 „Змајовините пангалози“ (2007)

Исто така, изведени се следниве нејзини драматизции:„Beleška o piscu“, во: Ivana Dimić, Arzamas (šesto izdanje). Beograd: Laguna, 2016, стр. 205-206.
 „Мамец“ (врз основа на истоимениот роман на Давид Албахари, 1998)
 „Циганите летаат на небо“ (според расказот на Максим Горки, 2004)
 „Петар Пан“ (според истоимениот роман на Џејмс Бари, 2010)

Ивана Димиќ е добитник на повеќе награди: наградата на фестивалот Тиба за најдобар драмски текст („Змајовини пангалози“, 2010); Златен прстен за траен придонес во културата (2011), годишната награда за претставите „Хенри VI“ и „Женски оркестар“ (2012), а во 2017 година ја добила НИН-овата награда за најдобар роман (за „Арзамас“) „Beleška o piscu“, во: Ivana Dimić, Arzamas (šesto izdanje). Beograd: Laguna, 2016, стр. 206.

 Наводи 

Категорија:Српски писатели
Категорија:Српски драматурзи
Категорија:Родени во 1957 година
Категорија:Луѓе од Белград
Категорија:Добитници на НИН-овата награда